A BIZOTTSÁG HATÁROZATA
(2007. augusztus 2.)
a 2006/875/EK határozattal jóváhagyott, a szarvasmarha-brucellózis felszámolására irányuló 2007-es olaszországi programnak a Campania régióban található Casertaban előforduló bivaly-brucellózis tekintetében történő módosításának jóváhagyásáról
(az értesítés a C(2007) 3692. számú dokumentummal történt)
(2007/561/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 24. cikke (6) bekezdésére,
mivel:
(1)
A 90/424/EGK határozat rendelkezik a határozat mellékletében felsorolt állatbetegségek és zoonózisok - beleértve a szarvasmarha-brucellózist - felszámolására, nyomon követésére és az ellenük való védekezésre irányuló nemzeti programoknak nyújtható közösségi pénzügyi hozzájárulásról.
(2)
A tagállamok által az állatbetegségek és egyes fertőző szivacsos agyvelőbántalmak felszámolására és megfigyelésére, valamint az állatról emberre terjedő fertőzések megelőzésére 2007-re benyújtott programok jóváhagyásáról szóló, 2006. november 30-i 2006/875/EK bizottsági határozat (2) jóváhagyta az Olaszország által a 2007. január 1-jétől2007. december 31-ig tartó időszakra vonatkozóan a szarvasmarha-brucellózis felszámolására benyújtott programot.
(3)
Az Olaszország által 2007. március 5-én és 6-án az Élelmiszerlánc- és Állat-egészségügyi Állandó Bizottság keretében bemutatottak alapján megállapítható, hogy a bivalybrucellózis Campania régióban, és különösen Caserta megyében fennálló helyzete aggodalomra ad okot.
(4)
Ennek megfelelően Olaszország a Casertaban előforduló bivalybrucellózis felszámolására irányuló, az állatok azonosítása és vakcinázása tekintetében különleges megerősített intézkedéseket tartalmazó különleges ellenőrzési tervet nyújtott be a Bizottsághoz.
(5)
Az Olaszország által javasolt intézkedések megfelelnek a közösségi állat-egészségügyi jogszabályoknak és különösen a szarvasmarha-brucellózis felszámolására vonatkozó közösségi kritériumoknak.
(6)
A Casertaban előforduló bivalybrucellózis felszámolására irányuló különleges ellenőrzési tervet ezért a szarvasmarha-brucellózis felszámolására irányuló 2007-es olaszországi program részeként jóvá kell hagyni.
(7)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
Az Olaszország által 2007. június 7-én benyújtott, a Casertaban előforduló bivalybrucellózis felszámolására irányuló különleges ellenőrzési tervet a Bizottság a 2007. július 1-jétől2007. december 31-ig tartó időszakra vonatkozóan jóváhagyja.
A különleges ellenőrzési tervet fel kell venni a 2006/875/EK határozat 2. cikke (1) bekezdésének megfelelően jóváhagyott, az említett tagállamban a szarvasmarha-brucellózis felszámolására irányuló programba.
2. cikk
Ennek a határozatnak a tagállamok a címzettjei.
Kelt Brüsszelben, 2007. augusztus 2-án.